Kuigi nimi võib olla mõnevõrra eksitav, siis ometigi pole see konkurss suunatud üksnes Rootsi ettevõtetele Eestis.    Rootsi Äriauhind asutati 2006. aastal Leedus ja sel aastal korraldab Rootsi Eksportnõukogu koostöös Rootsi saatkonna ja Swedbankiga esimest korda selle ettevõtluskonkursi ka Eestis. Eesmärgiks on innustada ja julgustada ettevõtteid mõtlema uuendustele, inspireerida teisi ning saada ka ise innustust teiste ettevõtete tegemistest.    Rootsi Äriauhinda antakse välja kolmes kategoorias:  1. Kõige kiiremini kasvav Rootsi osalusega ettevõte  2. Aasta tegu ettevõtte ühiskondliku vastutuse (CSR) valdkonnas  3. Aasta innovatsiooniprojekt  Oma ala asjatundjatest koosnev žürii valib kõikide saabunud avalduste seast igas kategoorias välja kolm kandidaati ning lõpliku valiku teevad Rootsi saatkonna, Swedbanki ja Rootsi Eksportnõukogu Eesti-poolsed juhid.    Kategooriates Aasta CSR-tegu ja Aasta innovatsiooniprojekt ootame osalemisavaldusi  kõikidelt Eesti ettevõtetelt , kes on nendes valdkondades silmapaistvaid tulemusi saavutanud.    Aasta innovatsiooniprojekti Eestis aitab välja valida Innovatsiooniaasta 2009. Kandideerimise tähtaeg on 18. september 2009. a.  Lähemat informatsiooni konkursi ja konkursil osalemise kohta leiab aadressilt www.swedishbusinessawards.com .  Osalemisankeedid on kättesaadavad aadressilt http://swedishbusinessawards.com/nomination_forms_2009_ee/